Document ID: 32006R0694

PADOMES REGULA (EK) Nr. 694/2006
(2006. gada 27. aprīlis),
ar ko groza Regulas (EK) Nr. 1346/2000 par maksātnespējas procedūrām A, B un C pielikumā ietvertos maksātnespējas procedūru, likvidācijas procedūru un likvidatoru sarakstus
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 1346/2000 (2000. gada 29. maijs) par maksātnespējas procedūrām (1), un jo īpaši tās 45. pantu,
ņemot vērā Komisijas priekšlikumu,
ņemot vērā Slovākijas Republikas ierosinājumu (2),
tā kā:
(1)
Regulas (EK) Nr. 1346/2000 pielikumos ir uzskaitīti jēdzieni, kurus dalībvalstu tiesību aktos lieto, apzīmējot procedūras un likvidatorus, uz ko attiecas minētā regula. Minētās regulas A pielikumā ir uzskaitītas tās 2. panta a) punktā minētās likvidācijas procedūras. Minētās regulas B pielikumā ir uzskaitītas tās 2. panta c) punktā minētās likvidācijas procedūras, un C pielikumā ir uzskaitīti tās 2. panta b) punktā minētie likvidatori.
(2)
Regulas (EK) Nr. 1346/2000 A, B un C pielikumu grozīja ar 2003. gada Pievienošanās aktu, lai iekļautu jauno dalībvalstu maksātnespējas procedūras, likvidācijas procedūras un likvidatorus, un ar Padomes Regulu (EK) Nr. 603/2005 (3), lai minētos pielikumus grozītu attiecībā uz vairākām dalībvalstīm.
(3)
Saskaņā ar Regulas (EK) Nr. 1346/2000 45. pantu Francijas Republika 2005. gada 29. novembrī Komisijai paziņoja par grozījumiem minētās regulas A un C pielikumā ietvertajos sarakstos.
(4)
Saskaņā ar Regulas (EK) Nr. 1346/2000 45. pantu Slovākijas Republika 2006. gada 6. martā Padomes Ģenerālsekretariātam paziņoja par grozījumiem minētās regulas A, B un C pielikumā ietvertajos sarakstos.
(5)
Saskaņā ar 3. pantu Protokolā par Apvienotās Karalistes un Īrijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Apvienotā Karaliste un Īrija ir paziņojušas savu vēlmi piedalīties šīs regulas pieņemšanā un piemērošanā.
(6)
Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šīs regulas pieņemšanā, un tāpēc tā Dānijai nav saistoša un nav tai jāpiemēro.
(7)
Tādēļ Regula (EK) Nr. 1346/2000 būtu attiecīgi jāgroza,
IR PIEŅĒMUSI ŠO REGULU.
1. pants
Ar šo Regulu (EK) Nr. 1346/2000 groza šādi:
1)
A pielikumu aizstāj ar šīs regulas I pielikuma tekstu;
2)
B pielikumu aizstāj ar šīs regulas II pielikuma tekstu;
3)
C pielikumu aizstāj ar šīs regulas III pielikuma tekstu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2006. gada 27. aprīlī

Labels: 11
4
18